พอดีผมไม่รู้ว่าเป็นไรรึเปล่าครับ ผมมีตุ่มนูนสีดำขอบแดงขึ้นใกล้ๆอวัยวะเพศครับ ไม่มีความรู้สึกเจ็บเลยครับ โดนแล้วไม่รู้สึกเจ็บหรือแสบเหมือนกันครับ หมดท่านไหนบอกได้ขอขอบครับ
สวัสดีค่ะ ตุ่มนูนสีดำขอบแดง ที่ขึ้นใกล้อวัยวะเพศชาย อาจเป็น1. ไฝ (melanocytic nevus) มีหลายลักษณะด้วยกัน อาจจะเป็นจุดเรียบ ๆ หรือเป็นตุ่มนูน อาจเป็นสีเดียวกับผิวหนังบริเวณข้างๆ หรือเป็นสีน้ำตาล หรือสีดำ และอาจมีขนเกิดร่วมได้2. รูขุมขนอักเสบ จากการติดเชื้อแบคทีเรียหรือเชื้อรา มักมีลักษณะเป็นตุ่มแดง และมักเกิดขึ้นหลายตุ่ม และอาจมีหัวหนองเกิดขึ้น แต่จะมีอาการเจ็บๆ คันๆ ร่วมด้วย3. ซีสต์ไขมันผิวหนัง (epidermal inclusion cyst) จะเป็นตุ่มนิ่มๆ แต่จะมีสีเดียวกับผิวหนัง แต่หากเป็นมานาน และเกิดการอักเสบขึ้นบ่อยๆ อาจกลายเป็นไตแข็ง และสีคล้ำขึ้นได้4. ก้อนเนื้องอกของชั้นผิวหนังหรือชั้นเนื้อเยื่อใต้ผิวหนัง เช่น ก้อนเนื้องอกหลอดเลือด ซึ่งจะเห็นเป็นสีแดงได้หากตุ่มไม่หายไป แนะนำควรไปพบแพทย์เพื่อตรวจวินิจฉัยค่ะ ในเบื้องต้น ควรงดการแคะ แกะ เกาตุ่มดังกล่าว หลีกเลี่ยงการโกนหรือถอนขนบริเวณอวัยวะเพศ ไม่ใส่กางเกงชั้นในที่รัดแน่นเกินไป เพื่อป้องกันการเสียดสีกับตุ่ม ไม่ทายาหรือครีมใดๆ ค่ะ